wickkiey/tamil-wikipedia-markdown huggingface dataset:
# இரோசுமிலா பட்டாச்சார்யா

**இரோசுமிலா பட்டாச்சார்யா** (Roshmila Bhattacharya) ஒர் இந்தியப் பத்திரிகையாளர், எழுத்தாளர் மற்றும் ஆசிரியர் ஆவார், இவர் தி டைம்சு குழுமத்தின் வெளியீடான *மும்பை மிரரில்* 2013 முதல் பணியாற்றி வருகிறார். 1980 களில் தனது தொழில் வாழ்க்கையைத் தொடங்கிய இவர், *இந்துஸ்தான் டைம்ஸ்*, *தி ஏசியன் ஏஜ்*, *தி டைம்ஸ் ஆஃப் இந்தியா* மற்றும் *தி இந்தியன் எக்ஸ்பிரசு* ஆகிய செய்தித்தாள்களிலும், *பிலிம்பேர்*, *இசுகிரீன்* மற்றும் *தி இல்லஸ்ட்ரேட்டட் வீக்லி ஆஃப் இந்தியா* உட்பட பல பத்திரிகைகளிலும் பணியாற்றினார். இவர் *பேட் மேன்* மற்றும் *மேட்டினி மென்: எ ஜர்னி துரூ பாலிவுட் ஆகிய* இரண்டு நூல்களை எழுதியுள்ளார்: .  

## வாழ்க்கை
டார்ஜீலிங் மற்றும் சில்லாங்கில் வளர்ந்த பட்டாச்சார்யாவின் தந்தை பாரத ஸ்டேட் வங்கியில் ஊழியராக இருந்தார்.. ஆரம்பகாலங்களில் ஒரு விமானப் பணிப்பெண்ணாகவோ அல்லது விண்வெளி வீரராகவோ ஆக வேண்டும் என விரும்பினார். *தி இல்லஸ்ட்ரேட்டட் வீக்லி ஆஃப் இந்தியாவின்* அப்போதைய ஆசிரியர் *பிரிதிஷ் நந்தியை* சந்தித்ததைத் தொடர்ந்து ஆறு வார பயிற்சிக்குப் பிறகு அந்தப் பத்திரிகையில் சேர்ந்தார். அந்தப் பத்திரிகையின் "*இடியட் பாக்ஸ்*" எனும் பகுதியில் எழுதி வந்தார். பின்னர்*, டைம்ஸ் ஆஃப் இந்தியா* செய்தித்தாளில் மூன்று மாதங்கள் பணியாற்றினார், மேலும் அவரது பயிற்சி வகுப்பு முடிந்ததும்,*பிலிம்பேரில்* சேர்ந்தார்.  

நடிகரும் தயாரிப்பாளருமான குல்ஷன் குரோவரின் வாழ்க்கையை விவரிக்கும் அங்கீகரிக்கப்படாத வாழ்க்கை வரலாற்றுப் புத்தகமான *பேட் மேன்* மூலம் பட்டாச்சார்யா எழுத்தாளராக அறிமுகமானார். இது செகண்ட் ஹவுசு பதிப்பகத்தால் 20 சூலை 2019 அன்று வெளியிடப்பட்டது, இந்த நூல் விமர்சகர்களிடமிருந்து கலவையான கருத்துக்களைப் பெற்றது.  
## நூல் பட்டியல்

- 
-
# தாரா மோகனன்

| இந்தியன் |
| --- |
**தாரா மோகனன்** (Tara Mohanan) ஒரு மொழியியலாளர் மற்றும் *தின்கியூ* என்ற கல்வி அமைப்பின் இணை நிறுவனர் ஆவார். இவர் இந்தி, மலையாளம் மற்றும் பிற தெற்காசிய மொழிகளில் சொற்பொருள், சொற்றொடரியல், உருபனியல் மற்றும் ஒலியனியல் துறைகளில் பணியாற்றுவதற்காக அறியப்படுகிறார் . இவரது கணவர் மொழியியல் அறிஞர் கே.பி.மோகனன் ஆவார் .  

## கல்வி வாழ்க்கை
மோகனன் கோழிக்கோடு பல்கலைக்கழகத்தில் ஆங்கில இலக்கியத்தில் இளங்கலை மற்றும் முதுகலைப் பட்டம் பெற்றார், அதைத் தொடர்ந்து ஆங்கிலம் மற்றும் வெளிநாட்டு மொழிகளின் மத்திய நிறுவனத்தில் மொழியியலில் எம்.லிட் பட்டம் பெற்றார். மோகனன் 1990 இல் இசுட்டான்போர்டு பல்கலைக்கழகத்தில் *ஆர்கியூமெண்ட்சு இன் இந்தி* என்ற தலைப்பில் மொழியியலில் முனைவர் பட்டம் பெற்றார்.அதில், அனுபவ தரவுகளின் அடிப்படையில் இந்தித் தொடரியல் முறையினை விவரிக்க ஒரு தனித்துவமான இலக்கண முறைமையை அறிமுகப்படுத்தினார். 2006 வரை சிங்கப்பூர் தேசிய பல்கலைக்கழகத்தில் மொழியியலைக் கற்பித்தார், அங்கு கே.பி. மோகனனுடன் மொழியியலில் இளங்கலை திட்டத்தை வடிவமைத்தார்.  

### இந்தித் தொடரியல் பங்களிப்புகள்
மோகனனின் ஆய்வுக் கட்டுரை, *ஆர்கியூமெண்ட்சு இன் இந்தி* (1994 இல் *இந்தியில் வாத அமைப்பு*) என்ற புத்தகமாக வெளியிடப்பட்டது), இந்தி மற்றும் பிற தெற்காசிய மொழிகளின் தொடரியல் ஆய்வில் நீடித்த தாக்கத்தை ஏற்படுத்தியது. இந்தியில் பொருள் ஒருங்கிணைப்புப் பற்றிய இவரது கட்டுரை, இலக்கண வகைகள் மற்றும் இலக்கண செயல்பாடுகளின் கோட்பாட்டுப் பிரிவை மேலும் விரிவுபடுத்த உதவியது.  

## படைப்புகள்

- *சிலபிள் இசுரக்சர் இன் மலையாளம்* -1989
- *ஆர்கியூமெண்ட்சு இன் இந்தி* -1990
- *ஆர்க்கியுமெண்ட் இசுர்க்சர் இன் இந்தி - 1994*
# அனிந்திதா கோசு


**அனிந்திதா கோசு** (Anindita Ghose) மும்பையில் உள்ள ஓர் இந்திய எழுத்தாளர், பத்திரிகையாளர் மற்றும் ஆசிரியர் ஆவார். இவரது முதல் புதினம், *தி இல்லுமினேட்டடு*, 2021 இல் இந்தியாவிலும் சர்வதேச அளவிலும் 2023 இல் வெளியிடப்பட்டது.  

## வாழ்க்கை
கோசு மும்பைப் பல்கலைக்கழகத்தில் மொழியியலில் முதுகலைப் பட்டம் பெற்றார். *கொலம்பியா பல்கலைக்கழகத்தின் கிராஜுவேட் ஸ்கூல் ஆஃப் ஜர்னலிசத்தில்* கலை மற்றும் கலாச்சார இதழியலில் முதுகலைப் பட்டம் பெற்றார். இவர் *டைம்ஸ் ஆஃப் இந்தியாவில்* பத்திரிகையாளராக தனது தொழில் வாழ்க்கையைத் தொடங்கினார். பின்னர் *மிண்டு* மற்றும் *வோக் இந்தியா* நிறுவனத்தில் சேர்ந்தார்.மும்பை கடற்கரையோரத்தில் உள்ள மீனவ கிராமமான மத் தீவில் வசிக்கிறார்.  

இவரது முதல் புதினமான *தி இல்லுமினேட்டடு* முதன்முதலில் இந்திய துணைக்கண்டத்தில் ஆர்பர்காலின்சு பதிப்பகத்தால், 2023ல் சர்வதேச அளவில் ஜீயசு (ப்ளூம்ஸ்பரி) தலைவராலும் வெளியிடப்பட்டது இது *கால் மீ பை யுவர் நேமின்* படைப்பாளியான ஆண்ட்ரே அசிமானால் 'அசாதாரணமான படைப்பு' என்று குறிப்பிடப்பட்டது.  

இவரது படைப்புகள் *தி கார்டியன்*, *தி கேரவன்*, *தி இந்து ,* *வோக்*, மற்றும் *கின்ஃபோக்* ஆகியவற்றில் வெளியிடப்பட்டது.
# காளிசரண் சோங்கர்

**காளிசரண் சோன்கர்** (Kalicharan Sonkar) ஓர் இந்திய அரசியல்வாதி மற்றும் சமாஜ்வாடி கட்சியின் தலைவரும் தலித் ஆர்வலர்ரும் ஆவார். இவர் தனது சகோதரர் உதித் ராஜ் உடன் இந்திய நீதிக்கட்சியின் இணை நிறுவனராக இருந்தார் மற்றும் அக்கட்சியின் மாநிலத் தலைவராக இருந்தார்.  

காளிசரண் சோன்கர் உத்தரபிரதேச மாநிலம் மிர்சாபூரின் சான்பே தொகுதியில் இருந்து சட்டமன்ற உறுப்பினராகத் தேர்வானார். இவர் ஏப்ரல் 2014 இல் சமாஜ்வாடி கட்சியில் சேர்ந்தார்  

## ஆரம்ப வாழ்க்கை மற்றும் கல்வி
உத்தரபிரதேசத்தில் காடிக் (பட்டியல் வகுப்பினர்) குடும்பத்தில் பிறந்தவர். அலகாபாத் பல்கலைக்கழகத்தில் இளங்கலை மற்றும் எல் எல்பி பட்டமும் ஜவஹர்லால் நேரு பல்கலைக்கழகத்தில் முதுகலைப் பட்டமும் பெற்றார்.  

உத்தரப் பிரதேசம், உத்தரகாண்ட், மத்தியப் பிரதேசம் மற்றும் பீகார் ஆகிய மாநிலங்களில் தலித் அரசியலில் ஈடுபட்டார்.
# அப்சான் அஞ்சும்

**அப்சான் அஞ்சும்** (இந்தி: अफ़शां अंजुम) ஓர் இந்தியத் தொலைக்காட்சிப் பத்திரிகையாளர் மற்றும் தொகுப்பாளர். என்டிடிவி இந்தியாவில் மூத்த செய்தி ஆசிரியராகப் பணிபுரிந்தார். அஞ்சும் ஐசிசி உலகக்கிண்ணத் துடுப்பாட்டப் போட்டிகளைத் தொகுத்து வழங்கியதன் மூலம் பரவலாக அறியப்படுகிறார். மேலும், *கேல் இந்தியா* மற்றும் *கூக்லி* ஆகிய விளையாட்டு நிகழ்ச்சிகளை தொகுத்து வழங்குகிறார். ஐந்து முறை NT விருதை வென்றுள்ளார்.  

## சொந்த வாழ்க்கை
அஞ்சும் புது தில்லியில் பிறந்தார். இவரது தந்தை *ஆவ்ரி இந்தியா லிமிடெட்* நிறுவனத்தில் பணிபுரிந்தார். இவருக்கு இரண்டு மூத்த சகோதரர்கள் உள்ளனர், ஒருவர் மரபணு பொறியியல் மற்றும் உயிரி தொழில்நுட்பத்திற்கான சர்வதேச மையத்தில் விஞ்ஞானியாவார்,மற்றொருவர் சொந்தமாக வணிக நிறுவனத்தை நடத்துகிறார். யுனிசெஃப் நிறுவனத்தில் பணிபுரியும் இடேனிசு அசீசை இவர் மணந்தார். தற்போது ஸ்ரீநகரில் வசிக்கிறார்.  

## தொழில் வாழ்க்கை
அஞ்சும் தில்லி பல்கலைக்கழகத்தில் இதழியலில் இளங்கலைப் பட்டம் பெற்றார் மற்றும் 2006 இல் ஐக்கிய இராச்சியம், வேல்சு, கார்டிஃப் பல்கலைக்கழகத்தில் தாம்சன் அறக்கட்டளையில் ஒளிபரப்பு பத்திரிகையில் இந்தியாவின் இளம் பத்திரிகையாளர்களுக்கான பிரித்தானிய உதவித்தொகைக்குத் தேர்ந்தெடுக்கப்பட்டார். ஆஜ் தக் மூலம் நிருபராக தனது தொழில் வாழ்க்கையைத் தொடங்கினார் மற்றும் 2003 இல் என்டிடிவியில் சேர்ந்தார். அப்போதிருந்து, அவர் ஒரு நிருபராக இருந்து விளையாட்டுப் பிரிவில் மூத்த செய்தி ஆசிரியராகப் பணியாற்றினார்.  

## விருதுகளும் பாராட்டுகளும்
அஞ்சும் 2007 மற்றும் 2014 ஆண்டுகளுக்கு இடையில் ஐந்து முறை 'இந்தியில் சிறந்த விளையாட்டு வழங்குநருக்கான NT விருதை வென்றுள்ளார் மாதவ் ஜோதி அலங்கார் போன்ற பல மதிப்புமிக்க விருதுகளையும் வென்றுள்ளார்.
# ஜேவி மனிசா

**ஜேவி மனிசா பசாசு** (JV Manisha Bajaj) ஓர் இந்திய எழுத்தாளர் மற்றும் திரைப்படத் தயாரிப்பாளர் ஆவார்.  

## ஆரம்ப வாழ்க்கை மற்றும் கல்வி
மனிசா புது தில்லியில் 19 செப்டம்பர் 1967 அன்று கீதா மற்றும் ஜனார்தன் பிரசாத் வர்மாவுக்கு மகளாகப் பிறந்தார். இவருக்கு மோனிகா அகவுரி எனும் சகோதரி உள்ளார். மனிசா தனது ஒன்பது வயதில் பட்டினியைப் பற்றி தனது முதல் கவிதையை எழுதினார். கவி சம்மேளனம் மற்றும் தூர்தர்ஷன் நிகழ்ச்சிகளில் பங்கேற்றுள்ளார்.  

## தொழில் வாழ்க்கை
தூர்தரசனில் அறிவிப்பாளராகச் சேர்ந்தார் மற்றும் பல தொலைக்காட்சித் திரைப்படம் மற்றும் தொடர்களில் நடித்தார். இந்திரா காந்தி தேசிய திறந்தநிலைப் பல்கலைக்கழகம், என்டிடிவி லைவ் இந்தியா, எஸ் எபி மற்றும் சன்சுகர் தொலைக்காட்சி ஆகியவற்றிலும் பணியாற்றியுள்ளார். செங்கோட்டையில் தேசியக் கவிஞராக பாடும் வாய்ப்பினைப் பெற்றார். மனிசாவின் சமூகப் பணி 2001 இல் தொடங்கியது, செய்தித்தாள்கள் மற்றும் பத்திரிகைகளுக்கு சாதி மறுப்புத் திருமணம் உள்ளிட்ட சமூகப் பிரச்சனைகள் தொடர்பாக எழுதியுள்ளார்.*யுக் யாத்ரா* (2013) என்பது உள்ளிட்ட நூல்களையும் வெளியிட்டுள்ளார்.  

## சொந்த வாழ்க்கை
மனிசா 1993 இல் தேவேந்திர குமார் பசாசை மணந்தார். இந்த தம்பதிக்கு பஞ்சம், பவன் என இரு மகன்கள் உள்ளனர்.<sup>&#x5B; *<span title="This claim needs references to reliable sources. (February 2023)">மேற்கோள் தேவை</span>* &#x5D;</sup>
# நிகத் காசுமி

**நிகத் காசுமி** ( ; 1958/59 - 20 சனவரி 2012) நிருபர் மற்றும் பரவலாக அறியப்பட்ட திரைப்பட விமர்சகர் ஆவார், இவர் உத்தரபிரதேசத்தின் அலகாபாத்தில் பிறந்தார், 1987 முதல் *தி டைம்ஸ் ஆஃப் இந்தியாவில்* பணிபுரிந்தார். 2012 இல் இவரது 53-ஆம் வயதில் மார்பகப் புற்றுநோயால் இறந்தார்.  

## புத்தகங்கள்

- *இஃப் சேக்சுபியர் வாஸ் எ கன்* . எழுத்தாளர்கள் பட்டறை, 1984.
- *அயர் இன் தெ சோல்:* பாலிவுட்ஸ் ஆங்ரி இயர்ஸ். ஆர்பர்காலின்சு பதிப்பகம் இந்தியா, 1996 . .
- *தெ ட்ரீம் மெர்ச்சண்ட் ஆஃப் பாலிவுட்*. 1998..
- *டைம்ஸ் கைடு டூ ஹாலிவுட் பிளாக்பஸ்டர்*ஸ் . டைம்ஸ் குழு புத்தகங்கள்.
- *டைம்ஸ் மூவி கைடு* . 2007, டைம்ஸ் நிறுவனம் .
# சர்கி ஜம்மு


**சர்கி ஜம்மு** (Sarghi Jammu) ஒரு பஞ்சாபி எழுத்தாளர் மற்றும் கல்வியாளர் ஆவார். *அப்னே அப்னே மர்சியா என்ற* சிறுகதைத் தொகுப்பிற்காக 2021 ஆம் ஆண்டிற்கான தகான் பரிசுக்கான இறுதிப் போட்டியாளர்களில் இவரும் ஒருவராவர்.  

## சுயசரிதை
இவர் பஞ்சாபி எழுத்தாளர் தல்பீர் சேத்தனின் மகள் ஆவார். இவர் பஞ்சாபி நாட்டுப்புறவியலில் முனைவர் பட்டத்தைப் பெற்றுள்ளார், தற்போது ஸ்ரீ குரு அங்கத் தேவ் கல்லூரி, காதுர் சாஹிப், தர்ன்-தரன் பஞ்சாப்பில் உதவிப் பேராசிரியராக உள்ளார். புத்தகத்திற்காக தஹான் பரிசுக்கான இறுதிப் போட்டியாளர்.
# மேனகா சிவதாசனி

**மேனகா சிவதாசனி** (Menka Shivdasani) ஓர் இந்தியக் கவிஞர் . 1986 ஆம் ஆண்டில், நிதின் முகதம் மற்றும் அகிலுடன் இணைந்து மும்பையில் *தி பொயட்ரி சர்க்கிளை* (கவிஞர் வட்டம்) நிறுவினார்.  

### கவிதை புத்தகங்கள்

- *நிர்வாணா அட் டென் ருபீ* - பிராக்சிஸ் நிறுவனம் மும்பை1990 இல் வெளியிட்டது.
- *ஸ்டெட்*, முதலில் 2001 இல் சம்பார்க்கால் வெளியிடப்பட்டது
- *சேஃப் ஹவுஸ்*. 2015
- *ஃப்ரேசில்*. 2018

## பதிப்பாசிரியராக

- *தற்கால இந்திய கவிதைகளின் தொகுப்பு* (2004) பதிப்பு. யுனைடெட் ஸ்டேட்ஸ் மூலம் வெளியிடப்பட்டது.
- *பிரீடம் அண்ட் ஃபிசர்ஸ்* (1998): இந்தியாவின் சாகித்ய அகாதமியால் வெளியிடப்பட்ட சிந்தி பிரிவினைக் கவிதைகளின் தொகுப்பு. <sup>&#x5B; *<span title="This claim needs references to reliable sources. (July 2022)">மேற்கோள் தேவை</span>* &#x5D;</sup>
- *இப் தெ ரூப் லீக்ஸ், லெட் இட் லீக்ஸ்* இந்தியப் பெண்களால் எழுதப்பட்ட ஒரு தொகுப்பு, பெண்கள் மீதான ஆராய்ச்சிக்கான ஒலி மற்றும் படக் காப்பகங்கள், 2014

## நேர்காணல்

- "ஒரு புத்தகம் ஒரு வாழ்நாள் மதிப்புள்ள சிந்தனை, உணர்வு மற்றும் அனுபவத்தின் வடிகட்டலாக இருக்க வேண்டும்"
- "ஒரு பெண், ஒரு இந்தியன் மற்றும் ஒரு சிந்தி என்பதில் பெருமிதம் கொள்கிறேன்" மென்கா ஷிவ்தாசனி
- "*மெங்கா ஷிவ்தாசனி: ஃபைவ் மினிட்ஸ் வித்* என்பது இந்தியாவின் சமகால கவிஞர்களுடன் நேர்காணல்களின் தொடர்" மென்கா ஷிவ்தாசனி
# மருளா (கவிஞர்)

**மருளா** ( IAST: Mārulā; fl. 13 ஆம் நூற்றாண்டு அல்லது அதற்கு முந்தைய) இந்தியாவைச் சேர்ந்த ஒரு சமசுகிருத மொழிக் கவிஞர்.சர்ங்கதராவின் *பத்ததி* மற்றும் சல்கானாவின் *சுக்திமுக்தாவலி* உட்பட ஆரம்பகால இடைக்கால சமசுகிருதத் தொகுப்புகளில் இவரது வசனங்கள் சேர்க்கப்பட்டுள்ளன.  

சல்கானாவின் *சுக்திமுக்தாவளி* (13 ஆம் நூற்றாண்டு) மற்றும் சர்ங்கதராவின் *பத்தாதி* (14 ஆம் நூற்றாண்டு) போன்ற சமசுகிருதத் தொகுப்புகளில் மருளாவின் வசனங்கள் சேர்க்கப்பட்டுள்ளதால் இவர் 13 ஆம் நூற்றாண்டு அல்லது அதற்கு முந்தைய காலத்தில் வாழ்ந்திருக்க வேண்டும் என்று கருதப்படுகிறது, இருப்பினும் இவர் வாழ்ந்த காலம் உறுதியாகத் தெரியவில்லை.  

சர்ங்கதராவின் *பத்தாதியில்* தனதாதேவாசுக்குக் கூறப்பட்ட ஒரு வசனத்தில் நான்கு புகழ்பெற்றவர்களின் பெயர்களில் ஒருவராக இவரது பெயரையும் குறிப்பிட்டுள்ளதன் மூலம் இவர் இவரது காலத்தின் புகழ்பெற்ற கவிஞராக இருந்திருக்க வேண்டும் என்று கருதப்படுகிறது.
# இயோகேந்திர சிங்



**இயோகேந்திர சிங்** (*Yogendra Singh (politician)*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக இவர் செயல்பட்டார்.  

## தனிப்பட்ட வாழ்க்கை
பிரீத்தி சிங் என்பவரை இவர் திருமணம் செய்து கொண்டார்.  

## அரசியல் வாழ்க்கை
2013 ஆம் ஆண்டில் இலக்னாடன் தொகுதியில் போட்டியிட்டு சட்டமன்ற உறுப்பினராக பதவிக்கு வந்தார். 2018 ஆம் ஆண்டிலும் இயோகேந்திர சிங் மீண்டும் தேர்ந்தெடுக்கப்பட்டார்.
# இலகன்லால் குப்தா



**இலகன்லால் குப்தா** (*Lakhanlal Gupta*) இந்தியாவைச் சேர்ந்த ஓர் அரசியல்வாதியாவார். மத்திய பிரதேச மாநிலத்தைச் சேர்ந்த இவர் 1951 மற்றும் 1957 ஆம் ஆண்டுகளில் நடைபெற்ற பொதுத் தேர்தல்களில் வெற்றி பெற்றதன் மூலம் மத்தியப் பிரதேச சட்டப் பேரவையின் சட்டமன்ற உறுப்பினரானார். அரங்கு சட்டமன்றத் தொகுதியை இவர் பிரதிநிதித்துவப்படுத்தினார் இந்திய தேசிய காங்கிரசு கட்சியின் உறுப்பினராக மத்திய பிரதேசத்தின் ராய்ப்பூரில் இருந்து இந்திய நாடாளுமன்றத்தின் கீழ் சபையான மக்களவைக்கு இலகன்லால் குப்தா தேர்ந்தெடுக்கப்பட்டார்.
# வெண்தொண்டைக் கதிர்க்குருவி


**வெண்தொண்டைக் கதிர்க்குருவி** ( Lesser whitethroat ) என்பது ஒரு பறவை இனம் ஆகும். இது தென்மேற்கு மற்றும் மேற்கு மற்றும் மத்திய பேலார்டிக் தவிர மிதவெப்ப மண்டல ஐரோப்பாவில் இனப்பெருக்கம் செய்கிறது. இந்த சிறிய குருவி வரிசை பறவையானது குளிர்காலத்தில் தெற்கே சகாரா, அரேபியா, இந்திய போன்ற பகுதிகளிக்கு வலசை போகிறது.  

பாலினங்களுக்கு இடையில் வேறுபாடு என்பது கிட்டத்தட்ட இல்லை. இதன் முதுகு சாம்பல் நிறத்திலும், அடிப்பகுதி வெண்மையாகவும், கண்கள் வழியாக "கொள்ளைக்கார முகமூடி" போன்ற கருந்திட்டும் செல்லும். தொண்டை வெள்ளையாகவும், தலை சாம்பல் நிறத்திலும் இருக்கும் ஒரு சிறிய இனமாகும். இது சாதாரண கதிர்க்குருவியை விட சற்று சிறியது, மேலும் அந்த இனத்திற்கே உரிய கஷ்கொட்டை இறக்கைகள் மற்றும் ஒரே மாதிரியான தலை-முக நிற அமைப்பு இல்லை. வெண்தொண்டைக் கதிர்க்குருவி சில வினாடிகளுக்கு ஒருமுறை *டெக்...டெக்....டெக்* என குரல் கொடுக்கும்.  

பெரும்பாலான கதிர்குருவிகளைப் போல, இது ஒரு பூச்சியுண்ணி, ஆனால் சிறு பழங்கள் மற்றும் பிற மென்மையான பழங்களையும் உண்ணும். இது சமவெளிகளிலும் மற்றும் சாகுபடி நிலப்பகுதிகளிலும் காணப்படும் பறவையாகும். பெரிய புதர்கள் மற்றும் சில மரங்களில் கூடு கட்டுகிறது. மூன்று முதல் ஏழு முட்டைகளை இடும்.  

## வகைபிரித்தல்
வெண் தொண்டைக் கதிர்க்குருவியில் ஐந்து துணையினங்கள் அங்கீகரிக்கப்பட்டுள்ளன, மேலும் இவை மத்திய ஐரோப்பா மற்றும் ஆசியா முழுவதும் காணப்படுகின்றன:  

- *Curruca curruca curruca* - **வெஸ்டர்ன் லெசர் வைட்த்ரோட்** - வாழிடப்பகுதியின் மேற்கு பகுதிகள்
- *Curruca curruca blythi* - **வடகிழக்கு சிறிய வெண்தொண்டைக் கதிர்க்குருவி** - இவற்றின் வாழிடப்பரப்பின் கிழக்கு பகுதிகளில் காணப்படுகிறது.
- *Curruca curruca althaea* – **ஹியூமின் வெண்தொண்டை** – ஈரான், தெற்கு துர்க்மெனிஸ்தான் முதல் வடக்கு பாகிஸ்தான் மற்றும் மத்திய ஆசியா வரை
- *Curruca curruca minula* - தெற்கு கசகஸ்தான் முதல் மேற்கு சீனா வரை
- *Curruca curruca margelanica* - வடக்கு சீனா

## காட்சியகம்
# தீன்தயாள் குப்தா



**தீன்தயாள் குப்தா** (*Deendayal Gupta*) இந்தியாவைச் சேர்ந்த ஓர் அரசியல்வாதியாவார். இந்திய சுதந்திரப் போராட்ட செயற்பாட்டாளாராகவும் அறியப்படுகிறார். இந்திய தேசிய காங்கிரசு கட்சியைச் சேர்ந்த இவர் 1952 ஆம் ஆண்டில் மத்தியப் பிரதேச சட்டமன்றத்திற்கு தேர்ந்தெடுக்கப்பட்டார். இரவிசங்கர் சுக்லா அரசில் மத்தியப் பிரதேசத்தின் உணவுத் துறை அமைச்சராகப் பணியாற்றினார். 1956 ஆம் ஆண்டு முதல் 1957 ஆம் ஆண்டு வரை பம்பாய் மாநிலத்தின் உணவு, மறுவாழ்வு மற்றும் சமூக நலத்துறை அமைச்சராகவும் பணியாற்றினார். 1957 ஆம் ஆண்டில் மகாராட்டிர சட்டமன்றத்திற்கு தேர்ந்தெடுக்கப்பட்டார் மற்றும் இதன் துணைத் தலைவராகவும் பணியாற்றினார்.
# முன்னாலால் கோயல்



**முன்னலால் கோயல்** (Munnalal Goyal) இந்தியாவைச் சேர்ந்த அரசியல்வாதியாவார். குவாலியர் கிழக்கு தொகுதியிலிருந்து மத்தியப் பிரதேச சட்டமன்றத்திற்கு இவர் தேர்ந்தெடுக்கப்பட்டார். இந்திய தேசிய காங்கிரசின் உறுப்பினராக மத்திய பிரதேச சட்டமன்ற உறுப்பினராகத் தேர்ந்தெடுக்கப்பட்டார். 2020 மத்தியப் பிரதேச அரசியல் நெருக்கடியின் போது, இவர் மூத்த காங்கிரசு தலைவர் சோதிராதித்ய சிந்தியாவை ஆதரித்தார். பதவி விலகல் செய்து பின்னர் பாரதிய சனதா கட்சியில் சேர்ந்த 22 சட்டமன்ற உறுப்பினர்களில் இவரும் ஒருவராக இருந்தார்.
# புருசோத்தம் தாங்கி



**புருசோத்தம் தாங்கி** (*Purshottam Dangi*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினரான இவர் 2008 ஆம் ஆண்டு நடைபெற்ற தேர்தலில் மத்திய பிரதேசத்தின் பயோரா தொகுதியில் இருந்து 13 ஆவது சட்டமன்றத்திற்குத் தேர்ந்தெடுக்கப்பட்டார். முன்னதாக இவர் கிராம பஞ்சாயத்தான பதோனியா கிராமத்திற்கு (1999-2008) சர்பஞ்சாக இருந்தார். ஒரு விவசாயியாக மத்தியப் பிரதேசத்தின் ராச்கரின் பயோரா தாலுகாவில் வசிக்கிறார். சுமித்ரா தேவியை திருமணம் செய்து கொண்ட இவருக்கு மூன்று மகள்கள் மற்றும் ஒரு மகன் உள்ளனர்.
# சேகர் சௌத்ரி



**சேகர் சௌத்ரி** (Shekhar Choudhary) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினரான இவர் கோட்டேகான் சட்டமன்றத் தொகுதியை பிரதிநிதித்துவப்படுத்தினார். முன்னதாக இவர் பாரதிய சனதா கட்சியின் உறுப்பினராக இருந்தார். 2008 ஆம் ஆண்டில் ல் அதே தொகுதியில் தேர்தலில் போட்டியிட்டார்  

## ஆரம்ப கால வாழ்க்கை
சபல்பூரில் பிறந்தார் சிறீ நாராயண் பிரசாத் சௌத்ரிக்கு மகனாகப் பிறந்தார். இவரது தந்தை மத்தியப் பிரதேசத்தின் சட்டமன்ற தொகுதியான படான் தொகுதியின் சட்டமன்ற உறுப்பினராகவும் இரண்டு முறை மாநிலங்களவை உறுப்பினராகவும் இருந்துள்ளார்.
# காந்திலால் பூரியா

ச  

**காந்திலால் பூரியா** (*Kantilal Bhuria*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சூன் மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினரான இவர் ஜூலை 2011 ஆம் ஆண்டு சூலை மாதம் வரை இந்திய குடியரசின் பழங்குடியினர் விவகார அமைச்சராக இருந்தார். 2009 ஆம் ஆண்டில் பிரதமர் மன்மோகன் சிங் தலைமையிலான ஐக்கிய முற்போக்குக் கூட்டணி -2 அரசாங்கத்தில் அமைச்சரவையில் ஓர் அமைச்சராக பதவி உயர்வு பெற்றார். முன்னதாக, இவர் வேளாண் அமைச்சகத்தின் இணை அமைச்சராகவும், நுகர்வோர் விவகாரங்கள், உணவு மற்றும் பொது விநியோக அமைச்சகத்தின் இணை அமைச்சராகவும் இருந்தார். இவருக்குப் பிறகு, மற்றொரு காங்கிரசுகாரர் வி கிசோர் சந்திர தியோ புதிய பழங்குடியினர் விவகார அமைச்சர் பொறுப்பு வகித்தார்.  

## அரசியல் வாழ்க்கை
பூரியா 1998, 1999 மற்றும் 2004 ஆம் ஆண்டுகளில் மத்தியப் பிரதேசத்தில் உள்ள இயபுவா தொகுதியிலிருந்தும், 2009 ஆம் ஆண்டில் இரத்லம் தொகுதியிலிருந்தும் மக்களவைக்குத் தேர்ந்தெடுக்கப்பட்டார். 2014 ஆம் ஆண்டு நடைபெற்ற பொதுத் தேர்தலில் இரத்லம் தொகுதியில் தோல்வியடைந்தார். ஆனால் 2015 ஆம் ஆண்டு நடைபெற்ற இடைத்தேர்தலில் வெற்றி பெற்றார். 2019 ஆம் ஆண்டு நடைபெற்ற பொதுத் தேர்தலில் மீண்டும் தோல்வியடைந்தார், ஆனால் 2019 ஆம் ஆண்டு இயபுவா சட்டப்பேரவை இடைத்தேர்தலில் வெற்றி பெற்று மத்தியப் பிரதேச சட்ட சபைக்கு தேர்ந்தெடுக்கப்பட்டார்.
# சுவரூப் நாயக்கு



**சுவரூப் நாயக்கு** (*Swarup Nayak*) இந்தியாவின் ஒடிசா மாநிலத்தைச் சேர்ந்த ஓர் இசைக்கலைஞராவார். இசைக்கலைஞர், பாடலாசிரியர், திரைப் பாடகர் மற்றும் நடிகர் என பன்முகத் திறனுடன் இவர் செயற்பட்டார். 1962 ஆம் ஆண்டில் செயதேபு என்ற படத்தில் குழந்தையாக நடித்தபோது இவரது திரையுலக வாழ்க்கை தொடங்கியது.  

## பிறப்பு மற்றும் குடும்பம்
1947 ஆம் ஆண்டு பிப்ரவரி மாதம் 8 ஆம் தேதியன்று கட்டாக்கு நகரத்தில் சுவரூப் நாயக்கு பிறந்தார். ஒடியா நடிகை பர்பதி கோசு இவரது சகோதரி என்றும், ஒடியா பாடலாசிரியர் சாரதா பிரசன்னா நாயக்கு இவர்களின் சகோதரர் என்றும் அறியப்படுகிறார்.  

## இறப்பு
2023 ஆம் ஆண்டு அக்டோபர் மாதம் 27 ஆம் தேதியன்று கட்டாக்கில் உள்ள ஒரு தனியார் மருத்துவமனையில் சுவரூப் நாயக்கு இறந்தார். இறக்கும்போது இவருக்கு 76 வயதாகும்.
# மேற்கத்திய கருந்நிலைக் கதிர்க்குருவி


**மேற்கத்திய கருந்நிலைக் கதிர்க்குருவி** ( *Western Orphean warbler* ) என்பது *குர்ருகா* பேரினத்தைச் சேர்ந்த ஒரு சாதாரண கதிர்க்குருவி ஆகும். இந்த இனம் கோடையில் மத்தியதரைக் கடலைச் சுற்றி, மேற்கு ஐரோப்பா வழியாக, வடமேற்கு ஆப்பிரிக்கா வரை பரவுகிறது. இது குளிர்காலத்தில் சகாரா கீழமை ஆபிரிக்காவுக்கு வலசை போகிறது. இது வடக்கு மற்றும் வடமேற்கு ஐரோப்பாவிற்கு ஒரு அரிதாக திசைமாறி அலையும்.  

## வகைபிரித்தலுலம், சொற்பிறப்பியலும்
இப்பறவையின் ஆங்கிலப் பெயர் கிரேக்கத் தொன்ம இசைக்கலைஞரும் பாடகருமான ஆர்ஃபியசைக் குறிக்கிறது. சிற்றினப் பெயரான *ஹார்டென்சிஸ்* என்பது இலத்தீன் மொழியில் "தோட்டம்" என்பதைக் குறிக்குப் பெயரிலிருந்து வந்தது.  

இதில் இரண்டு துணையினங்கள் சந்தேகத்திற்கு இடமின்றி ஏற்றுக்கொள்ளப்படுகின்றன, ஆனால் அவை தற்போது தனி இனங்களாகக் கருதப்படுகின்றன.  

## விளக்கம்

இப்பறவை சிட்டுக்குருவியை விடப் பெரியதாக நீளம் வரை இருக்கும். முதிர்ந்த ஆண் பறவைகளுக்கு கருஞ்சாம்பல் நிற முதுகும், வெண்மையான அடிப்பகுதியும் இருக்கும். அலகு நீளமாகவும், கூரானதாகவும், கால்கள் கருப்பாகவும் இருக்கும். ஆண் பறவைக்கு அடர் சாம்பல் நிறத் தலையும், கருப்பு கண் பட்டையும், வெள்ளை தொண்டையும் இருக்கும். விழிப்படலம் வெண்மையாக இருக்கும். பெண்பறவைகளும் முதிர்ச்சியடையாத பறவைகளும் வெளிர் தலையும், வெளிர் மஞ்சள் நிற அடிப்பகுதியைக் கொண்டுள்ளன. அவற்றின் சாம்பல் முதுகில் பழுப்பு நிற சாயம் உள்ளது. இளம் பறவைகளில் விழிப்படலம் கருமையாக இருக்கும்.  

## நடத்தையும் சூழலியலும்
குருவி வரிசையைச் சேர்ந்த இந்தச் சிறிய பறவை அடர்த்தி குறைந்த இலையுதிர் காடுகளில் காணப்படுகின்றது. புதர் அல்லது மரத்தில் கூடுகட்டி அதில் 4-6 முட்டைகள் இடுகின்றன. இது ஒரு பூச்சி உண்ணி ஆகும்.
# ககுந்து ஆறு

**ககுந்த் ஆறு** (Kakund River) இந்தியாவின் இராசத்தான் மாநிலத்திலுள்ள பாரத்பூர் மாவட்டம் & கரௌலி மாவட்டம் ஆகிய பகுதிகளில் பாயும் ஒரு சிறிய ஆறாகும். கரௌலி மாவட்டத்தின் மலைகளில் இருந்து பாயத் தொடங்கி பயனா தாலுக்காவின் தென்மேற்கு எல்லையில் நுழைகிறது. இவ்வாற்றின் நீர் பரேதா நீர்த்தேக்கத்தில் தேங்கியுள்ளது கட்டுமானம் 1866 ஆம் ஆண்டில் தொடங்கப்பட்டு 1897 ஆம் ஆண்டில் நிறைவடைந்தது. இந்த அணை நீர் மேலாண்மை மற்றும் பாசனத்தில் முக்கியப் பங்கு வகிக்கிறது.  

## புவியியல்
ககுந்த் ஆறு பயானா தாலுக்கா வழியாக பாய்கிறது. பயானா பகுதி நதியைத் தொடும் வடக்கு எல்லையைக் கொண்டுள்ளது. இது இறுதியில் காம்பீர் ஆற்றில் இறங்குகிறது. கிழக்கு நோக்கிய ஓட்டத்தையும் வெளிப்படுத்துகிறது.  

## பரேத்தா அணை
பரேத்தா அணை ககுந்த் ஆற்றின் மீது பரேத்தா கிராமத்திற்கு அருகில் அமைந்துள்ளது. இந்த ஆறு, கரௌலி மாவட்டத்தின் மலைகளில் இருந்து உருவாகிறது. 684.00 மில்லியன் கன அடி கொள்ளளவு கொண்ட இந்த அணை மாவட்டத்திற்கான குடிநீர் விநியோகம் மற்றும் நீர்ப்பாசன நோக்கத்திற்காக உதவுகிறது.  
## கிசன் சாகர் ஏரி
பயானாவிற்கு கிழக்கே சில கிலோமீட்டர் தொலைவில், பரேத்தா மலைப்பகுதியில், செயற்கையாக உருவாக்கப்பட்ட கிசன் சாகர் ஏரி உள்ளது. ககுந்து ஆற்றை அணைத்து இது உருவாக்கப்பட்டுள்ளது. குளிர்கால மாதங்களில், பல வகையான புலம்பெயர்ந்த பறவைகளின் வாழ்விடமாகவும், பருவமழைக்கு பிந்தைய மாதங்களில் இங்கு இனப்பெருக்கம் செய்யும் தாயக இனங்களுக்கும் இந்த ஏரி உதவுகிறது.  

## பரத்பூருக்கு நீர் வழங்கல்
ககுந்து ஆற்றின் நீரை தடுத்து நிறுத்துவதன் மூலம் பரேத்தா அணை என்ற அணைக்கட்டு, பரேத்தா கிராமத்தில் (பரத்பூர்) கட்டப்பட்டுள்ளது. இந்த அணை பரத்பூர் நகருக்கு குடிநீர் வழங்குவதற்கான முக்கிய ஆதாரமாக உள்ளது.
# கிழக்கத்திய கருந்நிலைக் கதிர்க்குருவி


**கிழக்கு கருந்நிலைக் கதிர்க்குருவி** ( *Eastern Orphean warbler* ) என்பது *குர்ருகா* பேரினத்தைச் சேர்ந்த ஒரு கதிர்க்குருவி ஆகும். இந்த இனம் கோடையில் மத்தியதரைக் கடலைச் சுற்றி, பால்கன் குடா வழியாக துருக்கி, காக்கேசியா மற்றும் சுற்றியுள்ள பகுதிகள் வழியாக நடு ஆசியா வரை காணப்படுகிறது. இது குளிர்காலத்தில் துணை- சகாரா ஆப்பிரிக்காவுக்கு வலசை போகிறது.  

இப்பறவை இப்பறவை சிட்டுக்குருவியை விடப் பெரியதாக 15-16 செமீ நீளம் வரை இருக்கும். இது சாதாரண கதிர்க்குருவிகளில் மிகப்பெரிய இனங்களில் ஒன்றாகும். முதிர்ந்த ஆண் பறவைகளுக்கு வெற்று கருஞ்சாம்பல் நிற முதுகு இருக்கும். அலகு நீளமாகவும், கூரானதாகவும், கால்கள் கருப்பாகவும் இருக்கும். ஆண் பறவைக்கு அடர் சாம்பல் தலை, கருப்பு கண் பட்டை மற்றும் வெள்ளை தொண்டை இருக்கும். விழிப்படலம் வெண்மையானது. பெண் பறவைகளும், முதிர்ச்சியடையாத பறவைகளும் வெளிர் தலையும், சிவப்பு நிற அடிப்பகுதியையும் கொண்டுள்ளன. அவற்றின் சாம்பல் முதுகில் பழுப்பு நிற சாயம் இருக்கும். இளம் பறவைகளின் விழிப்படலம் கருமையாக இருக்கும். இது மேற்கத்திய கருந்நிலைக் கதிர்க்குருவி படும் பாடலில் இருந்து மிகவும் மாறுபட்டது, இராப்பாடியை மிகவும் நெருங்கியதாக உள்ளது. அடர்த்தி குறைந்த இலையுதிர் காடுகளில் காணப்படுகின்றது. புதர் அல்லது மரத்தில் கட்டும் கூட்டில் 4-6 முட்டைகளை இடுகிறது. பெரும்பாலான கதிர்க்குருவிகளைப் போலவே, இப்பறவையும் ஒரு பூச்சியுண்ணி ஆகும்.
# பசிபிக் ரிம் (திணைநிலப்பகுதி)


**பசிபிக் விளிம்பு** (அல்லது **பசிபிக் வட்டம்**) என்பது அமைதிப் பெருங்கடல் சுற்றியுள்ள நில வட்டமாகும்.  பசிபிக் பள்ளத்தாக்கு பசிபிக் வட்டம் மற்றும் பசிபிக் பெருங்கடலின் தீவுகளைக் கொண்டுள்ளது. எரிமலை வளையம் வட்டம் மற்றும் பசிபிக் வட்டத்தின் புவியியல் இருப்பிடம் ஒன்றுக்கொன்று ஒன்றுடன் ஒன்று இணைகின்றன.  
## பசிபிக் எல்லையில் உள்ள நாடுகளின் பட்டியல்
இந்த பட்டியல் பசிபிக் வட்டத்தில் கணக்கிடப்பட்ட மற்றும் அமைதிப் பெருங்கடல் உள்ள நாடுகளின் பட்டியல் ஆகும்.  

- கிழக்கு ஆசியா
  - 
  - 
  - 
  - 
  - 
    - 
    - 
  - 
- தென்கிழக்கு ஆசியா
  - 
  - 
  - 
  - 
  - 
  - 
  - 
  - 
  - 

- ஓசியானியா (இறைமையுள்ள நாடு)
  - 
  - 
  - 
  - 
  - 
  - 
  - 
  - 
  - 
  - 
  - 
  - 
  - 
  - 
  - 
  - 

- ஓசியானியா (சார்பு மண்டலம்)
  - ஆத்திரேலியாவின் மாநிலங்களும் ஆட்சிப் பகுதிகளும்
    - 
  - நியூசிலாந்து
    - 
  - பிரான்ஸ்
    - 
    - 
    - 
  - பிரித்தானிய கடல் கடந்த ஆள்புலங்கள்
    - 
  - தனித்த பகுதி (அமெரிக்கா)
    - 
    - 
    - 
  - 
    - 
  - 
    - 

- வட அமெரிக்கா
  - 
  - 
  - 
- மத்திய அமெரிக்கா
  - 
  - 
  - 
  - 
  - 
  - 
- தென் அமெரிக்கா
  - 
  - 
  - 
  - 

## வாணிகம்
பசிபிக் வெளிநாட்டு வர்த்தகத்தின் மிகப் பெரிய மையமாகும். துபாயின் ஜெபல் அலி துறைமுகம் (9 வது) தவிர, 10 பரபரப்பான துறைமுகங்கள் வரையறுக்கப்பட்ட நாடுகளில் அமைந்துள்ளன. உலகின் பரபரப்பான 50 துறைமுகங்கள்:  

- 
  - புசான் (5 வது இடம்)
- 
  - யோகோஹாமா (36 வது இடம்)
  - தோக்கியோ (25 வது இடம்)
  - நகோயா (47 வது இடம்)
  - கோபே (49 வது இடம்)
- 
  - காவ்சியுங் (12 வது இடம்)
- 
  - ஆங்காங் (3 வது இடம்)

- 
  - ஷாங்காய் (1 வது இடம்)
  - ஷென்சென் (4 வது இடம்)
  - நிங்போ (6 வது இடம்)
  - குவாங்சோ (7 வது இடம்)
  - கிங்டாவ் (8 வது இடம்)
  - தியான்ஜின் (10 வது இடம்)
  - டாலியன் (19 வது இடம்)
  - சியாமென் (21 வது இடம்)
  - லியான்யுங்காங் (30 வது இடம்)
  - யிங்கோவ் (34 வது இடம்)

- 
  - மணிலா (37 வது இடம்)
- 
  - சைகோன் (28 வது இடம்)
- 
  - லேம் சாபாங் (22 வது இடம்)
- 
  - கிள்ளான் துறைமுகம் (13 வது இடம்)
  - தஞ்சோங் பெலப்பாஸ் (16 வது இடம்)
- 
  - சிங்கப்பூர் (2 வது இடம்)

- 
  - தஞ்சோங் பிரியோக் (24 வது இடம்)
  - சுராபாயா (38 வது இடம்)
- 
  - வான்கூவர் (50 வது இடம்)
- 
  - லாஸ் ஏஞ்சல்ஸ் (17 வது இடம்)
  - லாங் பீச் (18 வது இடம்)
  - சியாட்டில்/டகோமா (48 வது இடம்)
- 
  - பால்போவா (43 வது இடம்)

## அமைப்பான்மை
ஆசிய-பசிபிக் பொருளாதார ஒத்துழைப்பு, கிழக்கு-மேற்கு மையம், நிலையான பசிபிக் ரிம் நகரங்கள் மற்றும் ஆசிய ஆராய்ச்சி நிறுவனம் உள்ளிட்ட பல்வேறு அரசுகளுக்கு இடையிலான மற்றும் அரசு சார்பற்ற அமைப்பு பசிபிக் வட்டத்தில் கவனம் செலுத்துகின்றன. கூடுதலாக, பசிபிக் பயிற்சிகளின் விளிம்பு அமெரிக்க பசிபிக் கட்டளையால் ஒருங்கிணைக்கப்படுகிறது.  

## தறுவாய்
# பூமிஜ் கிளர்ச்சி


**பூமிஜ் கிளர்ச்சி** (*Bhumij rebellion*) ), "கங்கா நாராயண் ஹங்காமா" என்றும் அழைக்கப்படுகிறது. இது 1832-1833 ஆம் ஆண்டு வங்காளத்தில் மிட்னாபூர் மாவட்டத்தின் தால்பூம் மற்றும் ஜங்கிள் மகால் பகுதிகளில் உள்ள பூமிஜ் பழங்குடியினரால் நடத்தப்பட்ட கிளர்ச்சியாகும். இதற்கு கங்கா நாராயண் சிங் என்பவர் தலைமை தாங்கினார்.  
ஆங்கிலேயர்கள் இதை "கங்கா நாராயணின் ஹங்காமா" என்று அழைத்தனர். அதே சமயம் வரலாற்றாசிரியர்கள் இதை "சுவார் கிளர்ச்சி" என்றும் எழுதியுள்ளனர்.  

## பாரபூம் ராச்சியம்
பாரபூமின் ராஜா விவேக் நாராயண் சிங்குக்கு இரண்டு ராணிகள் இருந்தனர். இரண்டு ராணிகளுக்கு இரண்டு மகன்கள் இருந்தனர். 18 ஆம் நூற்றாண்டில் மன்னர் இறந்த பிறகு, இரண்டு மகன்கள் இலட்சுமண் நாராயண் சிங் மற்றும் இரகுநாத் நாராயண் சிங் இடையே வாரிசுக்கான போராட்டம் இருந்தது.  

பாரம்பரிய பூமிஜ் பழங்குடியினரின் முறைப்படி, மூத்த ராணியின் மகனான இலட்சுமண் நாராயண் சிங் அரசராக ஒரே வாரிசு ஆவார். ஆனால் ஆங்கிலேயர்கள் இளைய ராணியின் மகன் இரகுநாத் நாராயணை அரசராக நியமித்த பிறகு குடும்ப தகராறு தொடங்கியது. உள்ளூர் நில உடமையாளர் ஒருவர் இலட்சுமண நாராயணனுக்கு ஆதரவாக இருந்தார். ஆனால் இரகுநாத்த்தின் ஆங்கிலேயரின் ஆதரவுக்கும் ராணுவ உதவிக்கும் முன்னால் அவரால் நிற்க முடியவில்லை. இலட்சுமண் சிங் மாநிலத்தில் இருந்து வெளியேற்றப்பட்டார். இலட்சுமண் சிங் தனது வாழ்வாதாரத்திற்காக பந்தாதி கிராமத்தின் சாகிர் சாகிராக நியமிக்கப்பட்டார். கிராமத்தைப் பராமரிப்பது மட்டுமே அவரது வேலையாக இருந்தது. இலட்சுமண் சிங் தனது ஜமீந்தாரி உரிமைகளை திரும்பப் பெற போராடினார். இவரது மகன் கங்கா நாராயண் சிங் பின்னர் பிரித்தானிய கிழக்கிந்திய நிறுவனத்திற்கு எதிராக கிளர்ச்சி செய்தார்.  

## கலகம்
கங்கா நாராயணன் , ஆங்கிலேயர் ஆட்சி மற்றும் சுரண்டல் கொள்கைக்கு எதிராக *சர்தார் கொரில்லா வாஹினி சேனா* என்ற புரட்சிப் படையை உருவாக்கினார். அதற்கு அனைத்து சாதியினரின் ஆதரவும் இருந்தது. இவரது ராணுவத்தின் தலைமைத் தளபதியாக ஜிர்பா லயா என்பவர் நியமிக்கப்பட்டார். மேலும் பல நில உடமையாளர்களும் இதற்கு ஆதரவு அளித்தனர். ஏப்ரல் 2, 1832 இல் வந்தியில் கங்கா நாராயணன் பாரபூமின் திவானையும் பிரித்தானிய தரகர் மாதவ சிங்கையும் தாக்கி கொன்றார். பாரபூமின் முக்கிய இடங்கள் அவரால் கைப்பற்றப்பட்டன.  

கங்கா நாராயணனை ஆங்கிலேயர்களால் கைது செய்ய இயலவில்லை.இவரது இயக்கம் வங்காளத்தின் பல்வேறு இடங்களுக்கும் பரவியது. ஆங்கிலேயர்கள் பல இடங்களின் தோற்றனர். வங்காளத்தின் புருலியா, வர்த்தமான், மிட்னாபூர் மற்றும் பாங்குரா, பீகாரிலுள்ள சோட்டாநாக்பூர் (இப்போது சார்க்கண்டு ), மயூர்பஞ்சு, கேந்துசர் மற்றும் ஒடிசாவின் சுந்தர்கர் போன்ற இடங்களில் இவரது இயக்கத்தின் தாக்கம் தீவிரமாக இருந்தது. இதன் விளைவாக, முழு ஜங்கிள் மஹாலும் ஆங்கிலேயர்களின் கட்டுப்பாட்டில் இல்லை. அப்பகுதி மக்கள் அனைவரும் கங்கா நாராயணனை ஆதரிக்கத் தொடங்கினர்.  

## இறப்பு
ஆங்கிலேயக் காவல் நிலையத்தை தாகும்போது ஏற்பட்ட காயத்தினால் பிப்ரவரி 6, 1833 இல், இறந்தார். பூமிஜ் கலகத்திற்குப் பிறகு, ஆட்சி அமைப்பில் விரிவான மாற்றங்கள் ஏற்பட்டன. வருவாய்க் கொள்கையில் மாற்றம் ஏற்பட்டது.  

## இதனையும் காண்க

- ஜார்கண்டின் வரலாறு
# கோட்டயத்துப் போர்


**கோட்டயத்துப் போர்** (*Cotiote War*) என்பது 1793 மற்றும் 1806 க்கு இடையில் கிழக்கிந்திய நிறுவனத்திற்கும், கேரளாவின் கோட்டயம்-மலபார் நாட்டின் மன்னன் பழசி இராசாவிற்கும் இடையே நடந்த தொடர்ச்சியான போராட்டங்களைக் குறிக்கிறது.  

## பின்னணி
பழசி ராசா தனது இராச்சியத்தின் சுதந்திரத்தையும் ஒற்றுமையையும் பாதுகாப்பதை நோக்கமாகக் கொண்டிருந்தார். அதே நேரத்தில் கிழக்கிந்திய நிறுவனம் அதை இணைக்கவும், துண்டாக்கவும் நினைத்தது. அவரது சொந்த சுதந்திர ஆசை மற்றும் கிழக்கிந்திய நிறுவனத்தின் துரோக உணர்வு அவரது நாட்டின் சுதந்திரத்தை மதிப்பதாக அவர்களின் முந்தைய வாக்குறுதியின் பேரில் அவரது பிரபுக்களான கைத்தேரி அம்பு மற்றும் கண்ணவத் சங்கரன் நம்பியார் ஆகியோரின் தொடர்ச்சியான ஆலோசனைகளுடன் சேர்ந்து, கோட்டயம் போர் வெடிக்க வழிவகுத்தது. ஆங்கிலோ-மைசூர் போர்கள், ஆங்கிலோ-மராத்தா போர்கள், ஆங்கிலேய-சீக்கியப் போர்கள் மற்றும் பாலிகர் போர்களை விட, இந்திய துணைக் கண்டத்தில் அவர்களின் இராணுவப் போர்களின் போது கிழக்கிந்திய நிறுவனம் நடத்திய மிக நீண்ட போர் இதுவாகும். ஆங்கிலேயப் படைகள் 10 ஆண்டுகால போரில் எண்பது சதவிகிதம் வரை இழப்புகளை சந்தித்தது.  

## தொடர் சண்டைகள்
கோட்டயத்தின் இராணுவம் கரந்தடிப் போரை நடத்தியது. முக்கியமாக ஆராளம் மற்றும் வயநாட்டின் மலைக் காடுகளை மையமாகக் கொண்டிருந்தது. மேலும் மோதல்களின் பெரிய மண்டலம் மைசூரில் இருந்து அரபிக் கடல் வரை, கூர்க் முதல் கோயம்புத்தூர் வரை நீட்டிக்கப்பட்டது. 1797 இன் தொடக்கத்தில், 1800 முதல் 1801 வரையிலும், 1803 முதல் 1804 வரையிலும் போர் உச்சகட்டத்தை எட்டியது. மேலும் தொடர்ச்சியான பின்னடைவுகள் காரணமாக, பம்பாய் படைப்பிரிவுகள் திரும்பப் பெறப்பட்டன. அதற்கு பதிலாக மெட்ராஸ் படைப்பிரிவுகள் துருப்புக்களின் எண்ணிக்கையை அதிகரிக்கச் செய்தன - (1803 இல் 8,000 முதல் 14,0800 தொடக்கத்தில் 14,0800 வரை). 1805 ஆம் ஆண்டு நவம்பர் 30 ஆம் தேதி நடந்த மோதலில் கோட்டயத்தின் தலைவர் பழசி ராஜா இறந்த சில மாதங்களுக்குள் இப்போர் முடிவுக்கு வந்தது. இந்தப் போரைத் தொடர்ந்து, கோட்டயம் இராச்சியம், சென்னை மாகாணத்தில் உள்ள மலபார் மாவட்டத்துடன் இணைக்கப்பட்டது.  

## கணக்கீடு
கிழக்கிந்திய நிறுவனத்தின் இராணுவத்தில் ஆரம்பத்தில் 6,000 பேர் இருந்தனர். இது 1800 இல் 8,000 ஆகவும், 1804 இல் 14,000 ஆகவும் அதிகரிக்கப்பட்டது - ஆர்தர் வெல்லஸ்லி 1800 மற்றும் 1804 க்கு இடையில் போர் நடவடிக்கைகளுக்கு பொறுப்பாக இருந்தார். கோட்டய இராணுவ மனிதவளம் சரியாக தெரியவில்லை - மதிப்பீடுகள் 2,000 முதல் 6,000 வரை மாறுபடும். கோட்டய இராணுவம் தனது ஆயுதமாகவும் தீக்கல்லியக்கிகளை நன்கு பயன்படுத்தியது. ஆனால் 1799 க்குப் பிறகு வெடிமருந்துகளுக்கு பற்றாக்குறை ஏற்பட்டது. அதனால் வில் மற்றும் வாள்களை பரவலாகப் பயன்படுத்தியது. 10 ஆண்டுகால யுத்தம் கிழக்கிந்திய நிறுவனத்தின் படைகளில் 80 சதவீத இழப்பை ஏற்படுத்தியது. ஐரோப்பிய அதிகாரிகள் மற்றும் சிப்பாய்களும் அடங்குவர். ஆனால் கோட்டயத்து படைகளில் மரணம் பற்றி எந்த மதிப்பீடும் கிடைக்கவில்லை.
# சைப்பேன் நாணல் கதிர்க்குருவி


**சைப்பேன் நாணல் கதிர்க்குருவி** (*Saipan reed warbler*)(***அக்ரோசெபாலசு ஹிவே***) என்பது வடக்கு மரியானா தீவுகளில் காணப்படும் மிக அருகிய இன கதிர்க்குருவி சிற்றினம் ஆகும்.  

## வகைப்பாட்டியல்
சில வகைப்பாட்டியல் அறிஞர்கள் சில சமயங்களில் அழிந்துபோன நைட்டிங்கேல் நாணல் கதிர்க்குருவியின் (*ஏ. லூசினியசு*) துணையினமாக இதனைக் கருதுகின்றனர்.  

## வாழிடம்
இது சைப்பேன் மற்றும் அலமகன் தீவுகளில் காணப்படுகிறது. 2009ஆம் ஆண்டில் சைப்பேனில் 2700 பறவைகள் இருந்ததாகவும், 2010ஆம் ஆண்டில் அலமகனில் 950 பறவைகள் இருந்ததாகவும் மதிப்பிடப்பட்டுள்ளது. இது ஈரநிலங்கள், முட்கள் மற்றும் காடுகளின் ஓரங்களில் வாழ்கிறது.  

## விளக்கம்
சைப்பேன் நாணல் கதிர்க்குருவி தோராயமாக நீளமும், சாம்பல் கலந்த ஆலிவ்-பழுப்பு நிறத்தில் வெளிர்-மஞ்சள் நிறத்தின் கீழ்ப்பகுதி காணப்படும். பெண் ஆணை விடச் சற்று சிறியது. மற்ற நாணல் கதிர்க்குருவி சிற்றினங்களுடன் ஒப்பிடும்போது இரு பாலினருக்கும் நீண்ட அலகு உள்ளது.  

## பாதுகாப்பு
நகர்ப்புற வளர்ச்சி மற்றும் விவசாயத்தின் விளைவாக வாழ்விட அழிவு, ஆக்கிரமிப்பு இனங்களின் அறிமுகம் மற்றும் எரிமலை வெடிப்புகள் ஆகியவை சைப்பேன் நாணல் கதிர்க்குருவியின் உயிர்வாழ்வதற்கான அச்சுறுத்தல்களில் அடங்கும்.
# பலேடியம் அறுபுளோரைடு


**பலேடியம் அறுபுளோரைடு** (*Palladium hexafluoride*) என்பது F<sub>6</sub>Pd என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பலேடியமும் புளோரைடும் சேர்ந்து பலேடியம் அறுபுளோரைடு உருவாகும் என்பது இன்று வரை கோட்பாட்டு நிலையில் மட்டுமே உள்ளது. சாத்தியமுள்ள பல்வேறு பலேடியம் புளோரைடுகளில் இதுவும் ஒன்றாகும்.  

## தயாரிப்பு
பலேடியம் தூளுடன் அணுநிலை புளோரினை 900 முதல் 1700 வரையிலான பாசுக்கல் அழுத்தத்தில் புளோரினேற்றம் செய்து பலேடியம் அறுபுளோரைடு தயாரிக்கப்படுகிறது. இச்சேர்மம் அடர் சிவப்பு திடப்பொருளாக உருவாகிறது. PdF<sub>4</sub> ஆக சிதைவடைகிறது. பலேடியம் அறுபுளோரைடு மிகவும் சக்திவாய்ந்த ஓர் ஆக்சிசனேற்ற முகவராகும்.
# நல்லி சில்க்ஸ்



**நல்லி சில்க்ஸ்** என்பது பட்டுப் புடவைகள் விற்பனை செய்யும் தமிழகத்தை மையமாகக் கொண்ட இந்திய துணிக்கடையாகும். தமிழகத்தின் பழமையான வணிக நிறுவனமாக இதன் தலைமையகம் சென்னையின் வர்த்தகப் பகுதியான தி நகரில் உள்ளது. *நல்லி குழுமமாக* பட்டு மற்றும் தங்க நகை விற்பனையில் இந்நிறுவனம் ஈடுபட்டுவருகிறது.  

## வரலாறு
நல்லி சின்னசாமி செட்டியார் என்பவர் *நல்லி* என்ற பெயரில் பட்டுப் புடவை வியாபாரத்தை 18 ஆம் நூற்றாண்டின் கடைசியில் காஞ்சிபுரத்தில் நடத்திவந்தார். ஆந்திராவைப் பூர்விகமாகக் கொண்ட பத்மசாலியர் சமூகத்தைச் சேர்ந்த சின்னசாமியின் குடும்பப் பெயரான நல்லி பின்னாளில் நிறுவனத்தின் அடையாளப் பெயராக மாறியது. 1911 இல் பிரித்தானிய மன்னர் ஐந்தாம் ஜோர்ஜ் இந்தியாவில் சென்னை வந்த போது அவருக்கு நினைவு பரிசாக *பட்டுப்பீதாம்பரம்* கொடுக்கப்பட்டது அதைக் காஞ்சிபுரத்திலிருந்து நெய்து கொடுத்தவர் நல்லி சின்னசாமி ஆவார். ஆரம்பக் காலத்தில் ஒரு வீட்டிலேயே விற்பனையைத் தொடங்கி 1935 இல் வணிகக் கட்டடத்திற்கு மாறினர். சின்னசாமிக்குப் பின்னர் இவரது மகன் நல்லி நாராயணசாமி செட்டியாரும் இவரது பெயரனான நல்லி குப்புசாமி செட்டியாரும் இந்நிறுவனத்தினை நடத்தினர். நல்லி சின்னசாமி செட்டியார் 1958 இல் இறந்தாலும் அவர் தொடங்கிய நிறுவனம் ஐந்து தலைமுறையாகப் பட்டுக்குப் புகழ் பெற்றதாக இருந்துவருகிறது. தற்போது நல்லி ராமநாதன் மற்றும் அவரது மகள் லாவண்யா நல்லி நிர்வாகப் பொறுப்புகளில் உள்ளனர்.  

## வர்த்தகம்
இந்நிறுவனம் 1993 ஜூன் 9 அன்று *நல்லி சில்க் சாரீஸ் பிரைவேட் லிமிடெட்* என்ற நிறுவனமாகப் பதிவுசெய்து கொண்டது.  
சென்னை மட்டுமல்லாமல் பல இந்திய ஊர்களில் தனது விற்பனை அங்காடிகளைத் திறந்துள்ளது. அமெரிக்கா, கனடா, சிங்கப்பூரில் தங்களது கிளைகளைத் தொடங்கியுள்ளது. 2012 முதல் பட்டு மற்றும் ஆடைகளை வர்த்தகத்துடன் நகை விற்பனையையும் தொடங்கியது.  
2020 இல் தனது முதல் ஐரோப்பிய அங்காடியை [[லண்டன்|லண்டனில் தொடங்கியது. 2022 ஆம் நிதியாண்டின் படி இந்நிறுவனம் 500 கோடி மதிப்பில் வர்த்தகம் செய்து வருகிறது.
# நல்லி குப்புசாமி செட்டியார்



முனைவர் **நல்லி குப்புசாமி செட்டியார்** (பிறப்பு: நவம்பர் 09, 1940) என்பவர் தமிழ் நாட்டைச் சேர்ந்த ஜவுளித்துறை தொழிலதிபர், எழுத்தாளர் மற்றும் கொடை வள்ளலாவார். கலை, பண்பாடு, கல்வி சார்ந்து பல நிதிக் கொடைகளை வழங்கியுள்ளார். இவரது தாத்தா நல்லி சின்னசாமி செட்டியார் தொடங்கிய நல்லி குழுமத்தின் தலைவராகப் பட்டு வணிகத்தில் ஈடுபட்டுவருகிறார். இவர் எழுதிய வெற்றிக்கு மூன்று படிகள், நீதி நூல்களில் நிர்வாகம், பாடகச்சேரி மகான் உள்ளிட்ட பல நூல்கள் பிரபலமானவை.  

## இளமைக் காலம்
இவர் காஞ்சிபுரத்தில் 1940 நவம்பர் 9 ஆம் நாள் பிறந்தார். இவரது தந்தை நல்லி நாராயணசாமி செட்டியார் பள்ளிக்காலத்திலேயே தவறிவிட்டார். இவரது மூதாதையர்கள் ஆந்திராவைப் பூர்வீகமாகக் கொண்ட பத்மசாலியர் சமூகத்தைச் சேர்ந்தவர்கள். நல்லி என்பது இவரது குடும்பப் பெயராகும் ராமகிருஷ்ணா மிசன் பள்ளியில் பள்ளிப்படிப்பை முடித்தார். வாஷிங்டன் பல்கலைக்கழகத்தில் வணிக மேலாண்மை படித்தார்.  

இவரது மகன் ராமநாதன் நல்லி மற்றும் மகன்வழிப் பெயர்த்தி லாவண்யா நல்லி நல்லி சில்க்ஸினை உடன் நிர்வாகம் செய்து வருகின்றனர். இவரது மூத்த மகள் ஜெயஸ்ரீ ரவி, குமரன் சில்க்ஸ் குடும்பத்தில் திருமணம் செய்து பாலம் சில்க்ஸ் என்ற பெயரில் பட்டு வியாபாரம் செய்து வருகிறார்.  

## அமைப்புகளும் பொறுப்புகளும்
நல்லி குழுமத்தின் தலைவராக இருந்து வருகிறார். கர்நாடக இசைப் பிரியரான இவர் சென்னையில் உள்ள பல இசை சபைகளுக்குப் புரவலராக இருந்து வருகிறார். ஸ்ரீ கிருஷ்ண கானா சபா, ஸ்ரீ பார்த்தசாரதி சுவாமி சபா, பிரம்ம ஞான சபா, ஸ்ரீ பைரவ ஞான சபா, முத்ரா மைலாப்பூர் பைன் ஆர்ட்ஸ் கிளப் மற்றும் சென்னை கல்ச்சுரல் அகாடமி உள்ளிட்ட அமைப்புகளில் தலைவராக உள்ளார். தமிழ் வர்த்தக சபை(சாம்பர் ஆப் காமர்ஸ்), இந்தோ-ஆஸ்திரேலிய வர்த்தக சபை, இந்தோ-ஜப்பான் வர்த்தக சபை உள்ளிட்ட பல்வேறு அமைப்புகளில் புரவலராக உள்ளார். தஞ்சைத் தமிழ்ப் பல்கலைக்கழகத்தின் திட்டக்குழு உறுப்பினராகவும், பாரதியார் பல்கலைக்கழகம் செனட் உறுப்பினராகவும் மத்திய பட்டு வாரியத்தின் உறுப்பினராகவும் உள்ளார். பல்வேறு சிற்றிதழ்களுக்கு தமிழ் இலக்கிய அமைப்புகளுக்கும் புரவலராக இருந்து வருகிறார்.  

## இலக்கியப் பணி
வாழ்வியல், வணிகவியல், நிர்வாகவியல், இலக்கியம் போன்ற துறைகளில் ஐம்பதிற்கும் மேற்பட்ட நூல்களை எழுதியுள்ளார். 1983 இல் அருணோதயம் பதிப்பகம் வெளியீட்டில் *வெற்றியின் வரலாறு* என்ற தலைப்பில் இவரின் முதல் புத்தகம் வெளியானது. மகாபாரதத்தின் *வியாத கீதை*யை தமிழில் நூலாக எழுதி வெளியிட்டார். *விதுர நீதியில் நிர்வாகம்* என்ற பெயரில் விதுர நீதியின் குறிப்பிட்ட பாடல்களுக்கு விளக்கமும், *வியாசர் அறம்* என்ற பெயரில் மகாபாரதத்தின் சுருக்கமும் எனப் பல இதிகாச நூல்களை எழுதியுள்ளார். *பாரத ஜன சபை* என்ற காங்கிரஸ் மகாசபையின் வரலாற்று நூல் உட்படச் சில நூல்களைப் பதிப்பித்துள்ளார்.  

## விருதுகள்
| ஆண்டு | விருதுகள் | அமைப்பு |
| --- | --- | --- |
| 2025 | பத்மபூசண் | இந்திய அரசு |
| 2006 | முதலாளி-தொழிலாளி உறவு விருது | மெட்ராஸ் சுழற்சங்கம் |
| 2003 | பத்மசிறீ | இந்திய அரசு |
| 2000 | கலைமாமணி விருது | தமிழ்நாடு அரசு |

## இவற்றையும் பார்க்கலாம்
- டாக்டர் நல்லி குப்புசாமி கலைக் கல்லூரி
- நல்லி - திசை எட்டும் மொழியாக்க இலக்கிய விருதுகள்
# திக்கல் புதர்க் கதிர்க்குருவி


**திக்கல் புதர்க் கதிர்க்குருவி** ( *Tickell's leaf warbler* ) என்பது ஆசியாவில் வங்காளதேசம், பூட்டான், சீனா, இந்தியா, மியான்மர், நேபாளம், பாக்கித்தான், தாய்லாந்து ஆகிய நாடுகளில் காணப்படும் ஒரு புதர்க் கதிர்க்குருவி ஆகும்.  

- *P. a. affinis* (டிக்கெல், 1833) - கிழக்கு இமயமலை நேபாளத்திலிருந்து தென்கிழக்கு திபெத் வரை
- *P. a. perflavus* Martens, J, Sun & Päckert, 2008 – மேற்கு இமயமலை பாக்கிதானிலிருந்து வட இந்தியா வரை
- *P. a. occisinensis* Martens, J, Sun & Päckert, 2008 – மேற்கு-மத்திய சீனா

## இனப்பெருக்கம்
மே முதல் ஆகத்து வரையிலான காலத்தில் இப்பறவை இனப்பெருக்கம் செய்கிறது. இலை, காய்ந்த புற்கள், தாவர நார்களைக் கொண்டு தரிசான மலைகளில் பாறைகள் மற்றும் குட்டைப் புதர்களுக்கு மத்தியில் கூடுகட்டுகிறது.
# பினோய்-பாதல்-தினேஷ் பாக்



**பினோய்-பாதல்-தினேஷ் பாக்** (*Binoy-Badal-Dinesh Bagh,*) இந்தியாவில் மேற்கு வங்காள மாநிலத்தின் தலைநகரான கொல்கத்தாவின் மைய வணிகப் பகுதிகளில் ஒன்றாகும். இது கொல்கத்தாவின் முக்கியமான நிர்வாக, வணிக மற்றும் வருவாய்சார் பகுதியாகவுமுள்ளது. சுருக்கமாக "பி. பி. டி. பாக்" என அழைக்கப்படும் இப்பகுதி முன்னர் "குளச் சதுக்கம்" (*Tank Square*) என்றும் அதன் பின்னர் "டல்ஹவுசி சதுக்கம்" எனவும் அழைக்கப்பட்டு வந்தது. மேற்கு வங்காள அரசின் முக்கியக் கட்டிடங்களும் அலுவலகங்களும் இங்குள்ளன. எழுத்தர்களின் கட்டிடம், மேற்கு வங்கத் தலைமைச் செயலகம், ஆளுநர் வசிப்பிடம், சட்டப்பேரவைக் கட்டிடம் மற்றும் கொல்கத்தா உயர் நீதிமன்றம் ஆகியவை இங்கமைந்துள்ளன.  

## பெயர் காரணம்

இப்பகுதி பினாய் பாசு, பாதல் குப்தா, தினேஷ் குப்தா ஆகிய மூன்று இந்திய விடுதலைப் போராட்ட வீரர்களின் நினைவாக பெயரிடப்பட்டுள்ளது. இம்மூவரும் திசம்பர் 8, 1930 இல் அப்போதைய சிறைத்துறை தலைமை ஆய்வாளரான என். எஸ். சிம்ப்சனை டல்ஹவுசி சதுக்கத்திலிருந்த எழுத்தர்களின் கட்டிடத்தின் மேல்மாடத்தில் வைத்துக் கொலைசெய்தனர். 1847 முதல் 1856 வரை இந்தியத் தலைமை ஆளுநராக இருந்த டல்ஹவுசியின் பெயரால் இச்சதுக்கம் அழைக்கப்பட்டது. சில காலங்களில் இது 'தி கிரீன் பிஃபோர் தி போர்ட்", 'டேங்க் சதுக்கம்' எனவும் பெயர் கொண்டிருந்தது.
# மேற்கத்திய பட்டைத்தலைப் புதர்க் கதிர்க்குருவி



**பட்டைத்தலைப் புதர்க் கதிர்க்குருவி** ( *Western crowned warbler* ) என்பது நடு ஆசியாவில் இனப்பெருக்கம் செய்யும் ஒரு புதர்க் கதிர்க்குருவி ஆகும். இது குளிர்காலத்தில் மேற்குத் தொடர்ச்சி மலைகளின் காடுகளுக்கு வலசை வருகிறது.  

இது பொந்துகளில் கூடு கட்டுகிறது. பொதுவாக நான்கு முட்டைகளை இடுகிறது.  

இதன் உச்சந்தலையில் தனித்துவமான பட்டைக் கோடுகள் செல்லக் காணலாம். மேலும் இறக்கையில் இரண்டு பட்டைகள் காணப்படுகின்றன. இது பெரும்பாலும் சிறிய கூட்டமாகவோ அல்லது பிற இனப் பறவைக் கூட்டங்களில் இணைந்து பூச்சிகளை வேட்டாயாடித் திரியும்.
# தாகித்தி நாணல் கதிர்க்குருவி


**தாகித்தி நாணல் கதிர்க்குருவி** (*Tahiti reed warbler*)(*அக்ரோசெபாலசு காபர்*) என்பது *அக்ரோசெபாலசு* பேரினத்தைச் சேர்ந்த ஒரு பறவை சிற்றினம் ஆகும். இது "பழைய உலக கதிர்க்குருவி" குழுவில் (சில்விடே) வைக்கப்பட்டது. ஆனால் இப்போது புதிதாக அங்கீகரிக்கப்பட்ட சதுப்புநில கதிர்க்குருவி குடும்பமான அக்ரோசெபலிடேவில் உள்ளது. இது தாகித்தி தீவில் மட்டுமே காணப்படும் அகணிய உயிரி ஆகும்.  

பெரும்பாலான வகைப்பாட்டியல் வல்லுநர்கள் காரெட்டின் நாணல் கதிர்க்குருவி மற்றும் மூரியா நாணல் கதிர்க்குருவி ஆகியவற்றை வேறுபட்டதாகக் கருதுகின்றனர். இவை துணையினங்களாகக் கருதப்பட்டன.  

ஒட்டுமொத்தமாக, தாகித்தி நாணல் கதிர்க்குருவி பன்னாட்டு இயற்கைப் பாதுகாப்புச் சங்கதினால் அழிவாய்ப்பு இனமாக வகைப்படுத்தப்பட்டுள்ளது.
# யாசுமினம் மெசுனி


**யாசுமினம் மெசுனி** (தாவர வகைப்பாட்டியல்: *Jasminum mesnyi*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் பிரிமுலினம்* என்பதும் இதன் மற்றொரு தாவரவியல் பெயரிலும் அழைக்கப்படுகிறது. 1882 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது.  

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## வாழிடம்
சீனா, வியட்நாம், அலபாமா, அர்கெந்தீனா, புளோரிடா, ஒண்டுராசு, இந்தியா, மெக்சிக்கோ, பாக்கித்தான், மேற்கு இமயமலை ஆகிய நாடுகளில் இவ்வினம் காணப்படுகின்றன.  
இதன் பயன்பாடு நடுசீனாவில் அதிகம் இருப்பதால், இதனை *நடுசீன மல்லி* எனவும் அழைக்கலாம்.  

## இணைப் பெயர்
*Jasminum primulinum* <small>Hemsl. ex Baker</small> என்பது இதன் இணைப்பெயராகும். இது குறித்த முதல் ஆவணக்குறிப்பு 1895 ஆம் ஆண்டு வெளிவந்துள்ளது.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# சுனார் மணற்கல்

**சுனார் மணற்கல்** (*Chunar stone*) என்பது உத்தரப் பிரதேச மாநிலத்தில் மிர்சாபூர் மாவட்டம், சுனார் நகரில் தோண்டியெடுக்கப்படும் ஒருவகை சிவப்புநிற மணற்கல்லாகும். இது "சிவப்பு-புள்ளியிட்ட மணற்கல்" (*Red-spotted sandstone*) எனவும் அழைக்கப்படுகிறது. இது நுண்துகளாலான கடினவகையைச் சேர்ந்தது இம் மணற்கல் இந்தியக் கட்டிடக்கலையில் பரவலாகப் பயன்படுத்தப்பட்டுள்ளது.  

சுனார் மணற்கற்களைக் கொண்டு கட்டப்பட்ட கட்டிடங்கள் சில:  

- அசோகரின் தூண்கள்.
- புனித பவுலின் பேராலயம், கொல்கத்தா.
# சிப்பிச் செவுள்


**சிப்பிச் செவுள்** (*Ctenidium*)(*டினிடியம்*) என்பது சுவாச உறுப்பு அல்லது செவுள் ஆகும். "சிறிய சீப்பு" என்று பொருள்படும் கிரேக்கச் சொல்லான *ktenidion* என்பதிலிருந்து பெறப்பட்டது. இது பல மெல்லுடலிகளில் காணப்படுகிறது. இந்த அமைப்பு ஈரோட்டுடலிகள், தலைக்காலிகள், *பாலிபிளகோபோரான்கள்* (கைட்டான்கள்) மற்றும் நன்னீர் நத்தைகள் மற்றும் கடல் நத்தைகள் போன்ற நீர்வாழ் வயிற்றுக்காலிகளில் காணப்படுகிறது. சில நீர்வாழ் வயிற்றுக்காலிகளில் ஒற்றைச் சீப்பு வரிசையில் அமைந்துள்ளது. மற்றவற்றில் இணையாகக் காணப்படும்.  

ஒரு சிப்பிச் செவுள் சீப்பு அல்லது இறகு போன்ற வடிவத்தில் உள்ளது. இதன் மையப் பகுதி பல இழைகள் அல்லது தட்டு போன்ற கட்டமைப்புகள் நீண்டு, வரிசையாக இருக்கும். இது மென்மூடிக்குழி தொங்கி காணப்படும். இது வாயு பரிமாற்றத்திற்கான பகுதியை அதிகரிக்கிறது.
# அல்-சிஃபா மருத்துவமனை



**அல்-சிஃபா மருத்துவமனை** ( *Mustašfā š-Šifāʾ*), **தர் அல்-சிஃபா மருத்துவமனை** ( *Mustašfā Dār aš-Šifāʾ*), என பரவலாக அறியப்படுவது காசாக்கரையிலுள்ள மிகப் பெரிய மருத்துவமனை வளாகம் ஆகும். காசா ஆளுநரகத்திலுள்ள காசா நகரின் வடக்கு ரிமால் பகுதியில் இவ்வளாகம் அமைந்துள்ளது. இதன் இயக்குநராக மருத்துவர். முகமது அபு சல்மியா இருக்கிறார்.  

ஃபத்தா-ஹமாஸ் குழுக்களுக்கிடையேயான மோதல்கள், 2008–2009 காலகட்ட காசா போர், 2014 காசா போர், இசுரேல்-ஹமாஸ் போர் ஆகிய நெருக்கடியான தருணங்களில் ஹமாசின் புகலிடமாக இந்த மருத்துவமனை பயன்படுத்தப்படுகிறது. 2014 ஆண்டின் நடந்த பிரச்சனைகளின்போது, வேறுபட்ட அரசியல் நிலைப்பாடு கொண்டவர்களை இழிவுபடுத்துவதற்கு இங்குள்ள மருத்துவமனையொன்று தவறாக பயன்படுத்தப்பட்டதாக பன்னாட்டு மன்னிப்பு அவை தெரிவித்தது.  

2023 ஆம் ஆண்டில் நடந்துவரும் இசுரேல்-ஹமாஸ் போரின்போது, மருத்துவமனையின் நிலமட்டத்திற்கு கீழிருந்து ஹமாஸ் குழு செயல்படுவதாக இசுரேல் ராணுவம் தெரிவித்தது. இந்தக் குற்றச்சாட்டை ஹமாஸ் குழு மறுத்தது. இக்குற்றச்சாட்டை, மருத்துவமனைகளைத் தாக்குவதற்காகக் கூறப்படும் "அருவெறுக்கத்தக்க சாக்குப்போக்கு" என காசாக்கரையில் மருத்துவப் பணியிலிருக்கும் ஐக்கிய இராச்சியத்தைச் சேர்ந்த மருத்துவர் காசன் அபு-சிட்டா குறிப்பிட்டார்.
# கேன்காக் உறுப்பு



**கேன்காக் உறுப்பு** (*Hancock's organ*) என்பது வயிற்றுக்காலிகளின் பக்கவாட்டில் மறைந்து காணப்படும் உணர்ச்சி உறுப்பு ஆகும். சில கடல் நத்தைகளில் காணப்படும் இந்த உறுப்பு நீரின் வேதித் தன்மையினை-உணரும் உறுப்பு ஆகும்.  

ஆக்டியோனாய்டியா மற்றும் செபலாசுபீடியா வரிசையில் குமிழி குண்டுகள் மற்றும் கடலட்டைகளில் பெரும்பாலானவை கேன்காக் உறுப்புகள் உள்ளன.
# பெரிசின்


**பெரிசின்** (*Pericine*) என்பது *பிக்ராலிமா நைட்டா* மரத்தில் காணப்படும் பல இண்டோல் ஆல்கலாய்டுகளில் ஒன்றாகும். இது பொதுவாக *அகுவாம்மா* என்று அழைக்கப்படுகிறது. அகுஅம்மைன் போன்ற வேறு சில ஆல்கலாய்டுகளைப் போலவே, பெரிசின் *செயற்கைக் கல முறை* மு ஓபியாய்டு ஏற்பிகளுடன் பிணைக்கப்படுவது ஆய்வின் மூலம் தெரிய வந்துள்ளது. மேலும் பலவீனமான வலி நிவாரணி வரம்பிற்குள் 0.6 மைக்ரோமோல் ஐசி<sub>50</sub> ஐக் கொண்டுள்ளது. இது வலிப்பு போன்ற விளைவுகளையும் ஏற்படுத்தலாம்.  

பெரிசின் மொத்த தொகுப்பு மூலம் ஆய்வகத்தில் தயாரிக்கப்படுகிறது.
# குள்ள மல்லி


**குள்ள மல்லி** அல்லது **நடுஆப்பிரிக்க மல்லி** (தாவர வகைப்பாட்டியல்: *Jasminum bakeri*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் பாகெரி* என்பதும் இதன் மற்றொரு தாவரவியல் பெயரிலும் அழைக்கப்படுகிறது. 1894 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது.  

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## வாழிடம்
அங்கோலா, புருண்டி, கமரூன், கினி, கோட் டிவார், சியேரா லியோனி, உகாண்டா, சாம்பியா ஆகிய நாடுகளில் இவ்வினம் காணப்படுகின்றன.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# இராம் சுவரூப் பிரசாத்



**இராம் ஸ்வரூப் பிரசாத்** (*Ram Swaroop Prasad*) ஒரு இந்திய அரசியல்வாதி ஆவார். இவர் நாலந்தா மக்களவைத் தொகுதியிலிருந்து 14 வது மக்களவை மற்றும் 9 வது மக்களவை உறுப்பினராகப் பணியாற்றினார். 1972 பீகார் சட்டப் பேரவைத் தேர்தலில் ஏகங்கர்சரா சட்டமன்றத் தொகுதியிலிருந்தும் 1985 பீகார் சட்டமன்றத் தேர்தல் மற்றும் அக்டோபர் 2005 பீகார் சட்டமன்றத் தேர்தலில் இஸ்லாம்பூர் சட்டமன்றத் தொகுதியிலிருந்தும் வெற்றி பெற்றவர்.  

## தனிப்பட்ட வாழ்க்கை
இவர் ஜனவரி 5, 1939 அன்று நாலந்தா மாவட்டத்தில் பிறந்தார். ஜனவரி 1, 1951 இல் சுனைனா தேவியை மணந்தார். 2015- ஆம் ஆண்டில், இவர் தனது 82 ஆம் வயதில் மாரடைப்பால் இறந்தார்.
# கண்ணவத்து சங்கரன் நம்பியார்

**கண்ணவத்து சங்கரன் நம்பியார்** (Kannavath Sankaran Nambiar) (சுமார் 1760 - 27 நவம்பர் 1801) இன்றைய இந்தியாவில் கேரளாவின் வடக்கில் உள்ள கண்ணூர் மாவட்டத்திலுள்ள தற்கால கூத்துப்பரம்பு பகுதியில் அமைந்திருந்த கோட்டயம்-மலபார் நாட்டின் மன்னரான பழசி ராசாவிடம் பிரதம மந்திரியாக பணி புரிந்தவர். பிரித்தானிய கிழக்கிந்திய நிறுவனத்திற்கு எதிராக கிளர்ச்சிப் படைகளை வழிநடத்திய காரணத்தால் கைது செய்யப்பட்டு தூக்கிலிடப்பட்டார்.  

"கண்ணவத்து" என்ற சொல்லுக்கு "கண்ணவத்துடன் தொடர்புடையது" என்று பொருள். கண்ணவம் என்பது கேரள மாநிலம் கண்ணூர் மாவட்டத்தில் உள்ள தலச்சேரி வட்டத்திலுள்ள ஒரு கிராமம். இருப்பினும், "கண்ணவம்" என்பது இந்த கிராமத்தில் வசிக்கும் ஆதிக்க நிலப்பிரபுத்துவ நாயர் (நம்பியார்) குலத்தின் பெயரும் கூட. கண்ணவத்து நம்பியார் கோட்டயம் ராஜாவின் அடிமை ஆட்சியாளர்கள். அவர்கள் ஒரு காலத்தில் வடக்கு மலபாரில் பணக்கார நிலப்பிரபுக்களாக இருந்தனர். சங்கரன் இந்த நிலப்பிரபுத்துவ குலத்தில் பிறந்தவர்.  

## ஆங்கிலேயருடன் போர்
ஆங்கிலேயர்களுடனான முதல் போரின்போது, கைத்தேரி அம்புவுடன் சேர்ந்து சங்கரன் முக்கியப் பங்கு வகித்தார். 1797 இல் பழசியின் படைகள், ஆங்கிலேயர்களுடன் போரிட்டபோது இவர் தொடிக்குளத்தில் இருந்தார். மூத்த தலைவர்களான தளபதி பேச்சுலர் மற்றும் தளபதி வில்லியம் பிரௌன் ஆகியோரின் மரணம் உட்பட இந்த போரில் ஆங்கிலேயர்கள் கடுமையான இழப்புகளை சந்தித்தனர்.  

ஜூன் 1800 இல், சங்கரன் மீண்டும் ஆங்கிலேயர்களுடன் போரிட ஒரு பெரிய கிளர்ச்சிப் படையை சேகரித்தார். ஆங்கிலேயர்கள், 4 ஆகஸ்ட் 1801 இல், இவரை ஒரு சட்டவிரோதமானவர் என்று அறிவித்து, இவருக்கு மரண தண்டனை அறிவித்தனர்.  

சங்கரனும் இவரது ஆட்களும் ராஜா பிடிபடுவதைத் தவிர்க்க உதவியதுடன், மஞ்சேரி அத்தான் குரிக்கள் போன்ற தென் மலபாரில் உள்ள கிளர்ச்சியாளர்களுடன் உடன்படிக்கைக்கு வந்தனர். சங்கரன் ஆங்கிலேயப் படைகளுக்கு எதிராக கரந்தடி<nowiki/>ப் போரையும் நடத்தினார். மறுநாள் காலை அகற்றப்படாத இஅவர்களின் சடலங்களை கண்ணவம் பகுதிவாசிகள் பார்த்தனர்.  

சங்கரன் மற்றும் அவரைப் பின்பற்றுபவர்களுக்கு மரணதண்டனை நிறைவேற்றப்பட்ட இடம் இப்போது *குருதிக்களம்* அல்லது *இரத்த தியாகத்தின் சதி* என்று அழைக்கப்படும் நினைவுத் தளமாக உள்ளது.